Komission kertomus Euroopan parlamentille ja neuvostolle Euroopan maatalouden tukirahaston menoista Varojärjestelmä nro 9–11/2007 /* KOM/2007/0830 lopull. */





FI Bryssel 13.12.2007 KOM(2007) 830 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 9–11/2007 KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 9–11/2007 SISÄLLYSLUETTELO 1. Johdanto (...)4 2. Käyttötarkoitukseensa sidotut tulot (...)4 3. Sokerin rakenneuudistusrahasto (...)5 4. Kuvaus vuoden 2007 talousarvion toteutumisesta (...)5 5. Päätelmät (...)7 1. Johdanto Liitteessä esitetään talousarvion tosiasiallisen toteutumisen taso 16. lokakuuta 2006 ja 30. syyskuuta 2007 välisenä aikana suhteessa indikaattorin osoittamaan menoprofiiliin. Toteutumisen taso on määritelty neuvoston asetuksen (EY) N:o 1290/2005 [1] 20 artiklan säännösten perusteella. 2. Käyttötarkoitukseensa sidotut tulot Yhteisen maatalouspolitiikan rahoituksesta annetun asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien johdosta ja maitomaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Vuoden 2007 talousarviota vahvistettaessa kyseisistä tuloista tehtiin arvio, joka otettiin huomioon, kun budjettivallan käyttäjä hyväksyi vuoden 2007 talousarviomäärärahat. Erityisesti – maitomaksusta saataviksi tuloiksi arvioitiin 349,0 miljoonaa euroa, ja ne otettiin huomioon vähentämällä maito- ja maitotuotealalle pyydettyjä määrärahoja, joita budjettivallan käyttäjä myönsi 587,0 miljoonaa euroa; – sääntöjenmukaisuustarkastuksen perusteella takaisin perityistä määristä saaduiksi tuloiksi arvioitiin 568,0 miljoonaa euroa ja sääntöjenvastaisuuksista saaduiksi tuloiksi 70,0 miljoonaa euroa; yhteensä 638,0 miljoonan euron suuruinen määrä otettiin huomioon vähentämällä tilatukijärjestelmään pyydettyjä määrärahoja, joita budjettivallan käyttäjä myönsi 27 918,0 miljoonaa euroa. Liitteenä olevassa taulukossa on selvitys käyttötarkoitukseensa sidottujen tulojen toteutumisesta; niitä oli peritty 1 148,6 miljoonaa euroa 30. syyskuuta 2007 mennessä. Erityisesti – maitomaksusta kerättiin noin 363,3 miljoonaa euroa, kun alun perin käytetty arvio oli 349,0 miljoonaa euroa, – sääntöjenmukaisuustarkastusten perusteella takaisin perityt määrät olivat noin 557,8 miljoonaa euroa, ja – sääntöjenvastaisuuksista saadut tulot olivat noin 227,6 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä. Asiaa koskevien sääntöjen mukaisesti kyseiset tulot voidaan käyttää osittain tai kokonaan maataloustukirahaston menojen kattamiseksi, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseksi. Jos kyseiset tulot jäävät käyttämättä tai ne käytetään vain osittain, kyseinen osuus siirretään automaattisesti seuraavaan varainhoitovuoteen. Koska vuoden 2007 määrärahoissa ennakoidaan olevan alikäyttöä, maataloustukirahastolle varatut tulot siirretään vuodelle 2008 ja käytetään kyseisen vuoden arvioitujen talousarviomäärärahatarpeiden rahoittamiseksi. 3. Sokerin rakenneuudistusrahasto Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden rakenneuudistusrahastossa suunniteltujen tukien rahoittamiseksi. Markkinointivuonna 2006/2007 kyseiset määrät liittyvät toimijoilla olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä kerätä ja maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta 2007. Jäsenvaltiot olivat maaliskuun lopussa maksaneet käyttötarkoitukseensa sidottujen tulojen tilille rakenneuudistustukien ensimmäisen erän, jonka määrä oli noin 1 287,2 miljoonaa euroa. Maksettuaan noin 398,7 miljoonaa euroa tukia sokerialan rakenneuudistusta varten, jäsenvaltiot ilmoittivat syyskuussa 2007 noin 152,7 miljoonan euron suuruisista monipuolistamistukimaksuista sekä sokerinpuhdistamoille suunnatuista tuista. Näin ollen rahaston maksut olivat 30. syyskuuta 2007 yhteensä 551,4 miljoonaa euroa. Nämä maksut rahoitetaan vastaavalta käyttötarkoitukseensa sidottujen tulojen tililtä, joten jäljelle jäävät 735,9 miljoonaa euroa siirretään vuodelle 2008 tulevia rakenneuudistustukia ja muita tukia varten. 4. kuvaus vuoden 2007 talousarvion toteutumisesta Seuraavassa on lyhyt kuvaus tosiasiallisen ja odotetun toteutumistason välisten merkittävimpien erojen syistä vuoden 2007 talousarvion eräiden alojen osalta. 4.1. Valuuttoihin vaikuttavat tekijät Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Kyseinen pariteetti vaikuttaa useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin. Asetuksen (EY) N:o 1290/2005 21 artiklan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2006 heinä-syyskuussa eli 1 € = 1,27 $. Olisi huomattava, että keskimääräinen pariteetti oli 1. elokuuta 2006 ja 31. heinäkuuta 2007 välisenä aikana noin 1 € = 1,31 $ eli 3,1 prosenttia vuoden 2007 talousarvion laatimisessa käytettyä kurssia korkeampi. 4.2. Markkinoihin vaikuttavat tekijät 4.2.1. Vilja (– 527,0 milj. euroa) Viljamarkkinoiden erityisen suotuisa tilanne sisä- ja ulkomaanmarkkinoilla ja siitä johtuvat korkeammat sisä- ja maailmanmarkkinahinnat ovat aiheuttaneet seuraavaa: – julkisiin varastoihin tehtävät viljan ostot ovat vähentyneet ja niissä olevan viljan myynti on kasvanut, mistä koituu huomattavaa nettovoittoa varainhoitovuoden loppuun mennessä; ja – vientitukimenot ovat vähentyneet, koska tukitaso on asetettu nollaksi suurimmaksi osaksi varainhoitovuotta; se vähensi tämän järjestelmän menoja verrattuna sille varattuihin talousarviomäärärahoihin. Sen vuoksi tämän alan talousarviomäärärahoissa on vuonna 2007 merkittävää alikäyttöä. 4.2.2. Tuet liitteeseen I kuulumattomille tuotteille (– 107,7 milj. euroa) Jäsenvaltioille aiheutunee vähemmän menoja jalostettujen maataloustuotteiden vientitukimaksuista, koska kyseisten tuotteiden vientitukien yleistaso on laskenut. Myös tämän alan talousarviomäärärahoissa on vuonna 2007 merkittävää alikäyttöä. 4.2.3. Sokeri (+ 125,9 milj. euroa) Talousarviomäärärahojen tämänhetkinen ylikäyttö verrattuna indikaattorin tasoon johtuu pääasiassa asianomaisille jäsenvaltioille aiheutuneesta vientitukimenojen kasvusta, koska sekä vapaiden markkinoiden että julkisessa varastossa olevan sokerin vientimäärät ovat paljon suurempia kuin vuoden 2007 talousarviossa ennakoidut määrät.. 4.2.4. Hedelmät ja vihannekset (– 77,7 milj. euroa) Nykyinen talousarviomäärärahojen alikäyttö verrattuna indikaattorin tasoon johtuu pääasiassa tähän asti jalostustukea saaneiden tomaattien pienemmistä määristä. Tuottajaorganisaatioiden toimintarahastojen määrärahojen käyttötahti on lisäksi hitaampaa kuin vastaava indikaattorin taso. 4.2.5. Maito ja maitotuotteet (+ 56,1 milj. euroa) Talousarviomäärärahoissa oli indikaattoriin verrattuna ylikäyttöä 30. syyskuuta 2007. Määrärahojen ylikäyttö verrattuna indikaattorin tasoon johtuu teknisistä syistä, koska vuoden 2007 talousarviosta lähtien maitomaksusta saatavia tuloja, joiden määräksi on alun pitäen arvioitu 349,0 miljoonaa euroa, kohdellaan erillisinä maataloustukirahaston käyttötarkoitukseensa sidottuina tuloina. Kyseiset tulot eivät sisältyneet vuodeksi 2007 pyydettyihin ja budjettivallan käyttäjän tälle alalle myöntämiin talousarviomäärärahoihin, ja sen vuoksi indikaattoria sovelletaan määrärahoihin, joista on vähennetty kyseinen määrä. Tästä syystä talousarvion toteutuminen osoittaa tällä hetkellä ylikäyttöä varainhoitovuoden loppuun mennessä. Jos maitoalalle alun perin ennakoidut tulot maitomaksusta otetaan huomioon, tällä alalla on – 282,1 miljoonan euron alikäyttö. 4.3. Suorat tuet (+ 101,8 milj. euroa) Jäsenvaltioille aiheutui vuoden 2007 talousarviossa käytettyjä määriä enemmän menoja sekä tilatukimaksujen että muita suoria tukia koskevien järjestelmien osalta. Jotta varmistetaan talousarvion toteutuminen eräiden tämän alan järjestelmien osalta, komission yksiköt ovat olleet yhteydessä eräisiin jäsenvaltioihin laatiakseen arvion niiden näitä järjestelmiä koskevista maksusuunnitelmista varainhoitovuoden loppuun ulottuvalla jaksolla. Kyseisiltä jäsenvaltioilta saatujen tietojen perusteella lokakuun loppuun asti arvioitujen, ensisijaisesti tilatukijärjestelmää koskevien menojen odotetaan ylittävän kyseisen järjestelmän määrärahat 1,0 prosentilla, toisin sanoen varainhoitovuoden loppuun mennessä on odotettavissa noin 300,0 miljoonan euron ylikäyttö. Jos tilatukijärjestelmään alun perin ennakoidut tulot sääntöjenmukaisuustarkastuksista ja sääntöjenvastaisuuksista otetaan huomioon, suoria tukia koskevassa luvussa on 30. syyskuuta 2007 – 536,0 miljoonan euron alikäyttö. 4.4. Maatalousmenojen tarkastaminen 4.4.1. Edeltävien varainhoitovuosien tilien sääntöjenmukaisuustarkastus (+ EUR 91,7 milj. euroa) Komissio on tehnyt kaikki tilien tarkastamista ja hyväksymistä koskevat päätökset, joiden arvioitiin toteutuvan kuluvan varainhoitovuoden loppuun mennessä. Tilien tarkastamista ja hyväksymistä koskevien päätösten vuoksi tehtyjen oikaisujen kautta takaisin perityt nettomäärät olivat 30. syyskuuta 2007 noin – 74,7 miljoonaa euroa. Tämä määrä verrattuna vuoden 2007 talousarviota laadittaessa käytettyyn – 178,0 miljoonan euron määrään aiheuttaa talousarviomäärärahojen alikäytön. Tämä odotettavissa oleva takaisinperittävien määrien vaje on katettava varainhoitovuoden 2007 loppuun mennessä, ja se aiheuttaa vastaavan kasvun maataloustukirahaston menoissa. 5. Päätelmät Vuonna 2007 vallinneet suotuisat sisäiset ja ulkoiset markkinaolosuhteet ovat nostaneet erityisesti viljan ja maitoalan hinnat poikkeuksellisen korkealle. Hinnannoususta johtuvan kyseisten alojen julkisten varastojen myynnin ja alhaisempien vientitukien ansiosta maataloustukirahaston menoissa on syntynyt säästöjä, pääasiassa kyseisillä markkinoilla. Toisaalta suuremmat sokerin vientimäärät ovat aiheuttaneen enemmän sokerin vientitukimenoja. Nettotuloksena on markkinatoimenpiteitä koskevien vuoden 2007 talousarviomäärärahojen alikäyttö. Alikäyttö tasoittuu osittain sillä, että suorista tuista aiheutuvien menojen sekä tilien tarkastamisen ja hyväksymisen yhteydessä takaisin perittävien määrien odotettavissa olevan vajeen kattamisesta vuoden loppuun mennessä aiheutuvien menojen ennakoidaan kasvavan. Tällä hetkellä vuoden 2007 talousarviomäärärahojen alikäytön kokonaismääräksi arvioidaan noin 400,0 miljoonaa euroa. Sen vuoksi maataloustukirahastolle vuodeksi 2007 varatut tulot siirretään täysimääräisinä vuodelle 2008 kyseisen vuoden talousarviomäärärahatarpeiden kattamiseksi. LIITE (...PICT...) [1] EUVL L 209, 11.8.2005, s. 1, asetus sellaisena kuin se on viimeksi muutettuna asetuksella (EY) N:o 320/2006 (EUVL L 58, 28.2.2006, s. 42). --------------------------------------------------